บิล เกตส์ แนะรัฐควรเก็บภาษีหุ่นยนต์ เพื่อนำมาพัฒนามนุษย์ - FINNOMENA
บิล เกตส์ ผู้ก่อตั้งบริษัท ไมโครซอฟต์ ได้เรียกร้องให้มีการเรียกเก็บภาษีจากหุ่นยนต์ด้วย เพราะว่าหุ่นยนต์กำลังถูกนำมาใช้แทนที่แรงงานมากขึ้น แต่หุ่นยนต์เหล่านี้กลับไม่ต้องเสียภาษีเงินได้บุคคลธรรมดาแบบมนุษย์
21 ก.พ. 2560

จากกระแสเศรษฐกิจโลกยุคดิจิตัล 4.0 ในปัจจุบัน ที่หุ่นยนตร์ได้ถูกนำมาใช้แทนที่แรงงานมนุษย์มากขึ้น ล่าสุด บิล เกตส์ได้เรียกร้องให้มีการเรียกเก็บภาษีจากหุ่นยนต์ด้วย เพราะว่าหุ่นยนต์กำลังถูกนำมาใช้แทนที่แรงงานมากขึ้น แต่หุ่นยนต์เหล่านี้กลับไม่ต้องเสียภาษีเงินได้บุคคลธรรมดาแบบมนุษย์
บิล เกตส์ ได้กล่าวถึงเทคโนโลยีหุ่นยนต์ กับสื่อต่างประเทศว่า หุ่นยนต์กำลังค่อยๆ แย่งหน้าที่การงานของมนุษย์อยู่อย่างเงียบๆ
จึงเสนอแนะว่า รัฐควรมีการเก็บภาษีจากหุ่นยนต์ด้วย และรายได้ที่จะได้จากการเรียกเก็บภาษีหุ่นยนต์นั้น ควรจะนำมาใช้เพื่อการฝึกฝน และพัฒนาทักษะของมนุษย์ที่ถูกหุ่นยนต์แย่งงานด้วย
ซึ่งทางด้าน นาย เบอนวต อามง ผู้สมัครชิงตำแหน่งประธานาธิบดีฝรั่งเศสจากพรรคสังคมนิยม ก็เรียกร้องให้มีการเรียกเก็บภาษีจากหุ่นยนต์เพื่อนำสนับสนุนรายได้ขั้นต่ำให้กับแรงงานที่ถูกหุ่นยนต์แทนที่ด้วยเช่นกัน
ด้าน นาย สัตยา นาเดลลา ประธานเจ้าหน้าที่ฝ่ายบริหารของ บริษัท ไมโครซอฟต์ คนปัจจุบันกล่าวว่า เจ้าของบริษัทผู้ผลิตสินค้าที่ใช้หุ่นยนต์เข้ามาแทนที่แรงงานนั้น ควรจะเป็นผู้ที่จะต้องรับผิดชอบภาษีของหุ่นยนต์ เพราะว่าบริษัทเหล่านี้ ได้นำหุ่นยนต์เข้ามาแทนที่แรงงานเพื่อลดค่าใช้จ่ายลง และทำให้ได้กำไรมากขึ้น ดังนั้น ก็จะต้องเสียภาษีมากขึ้นด้วยเช่นกัน
แล้วเพื่อนๆล่ะ คิดเห็นอย่างไรกันบ้าง?
ที่มา : https://qz.com/911968/bill-gates-the-robot-that-takes-your-job-should-pay-taxes/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
Bill Gates
News Digest
แชร์บทความ: